google/wiki40b huggingface dataset:
Oslo Voksenopplæring Helsfyr

Avdelinger

Oslo VO Helsfyr har en avdeling med undervisning på Furuset for elever fra bydelene i Groruddalen. Skolen hadde også en avdeling ved Sandaker videregående skole frem til den ble nedlagt i 2011.
Babstovo

Babstovo (russisk: Бабстово) er en by på 3.804 innbyggere (2002), i den Den jødiske autonome oblast. Stedet huser 69. fortifiserte infanteribrigade og viktig militær infrastruktur.
Arbeiderforeningen Nordens Klippe

Arbeiderforeningen Nordens Klippe, senere Gruveklubben Nordens Klippe,  er en norsk fagforening.
Nordens Klippe ble grunnlagt den 8 september 1906 ved gruveforetaket A/S Sydvaranger i Kirkenes, samme år som gruveforetaket startet sin virksomhet. Grunnleggingen skjedde umiddelbart etter et demonstrasjonsmøte samme kveld utendørs i Kirkenes, hvor stortingsmann Adam Egede-Nissen fra Vardø holdt en oppildende tale for flere hundre arbeidere.
Nordens Klippe organiserte arbeiderne ved jerngruven i Bjørnevatn.  Disse var nordmenn, svensker, finner, samer och russere.  Nordens Klippe var en av Norges første fagforeninger og den første fungerende i Nordnorge. Svensken Jonas Nyström ble den første lederen och legefruen og fotografen Ellisif Wessel ble sekretær og kasserer. Norden Klippe gjorde seg kjent som en aktiv forkjemper for en sosialistisk samfunnsordning. Foreningen ble også kjent for teksten "Ned med tronen, alteret og pengevældet" på sin fane. 
Nordens Klippe ble lenge dominert av Norges Kommunistiske Parti, fram til foreningen ble slått sammen med en annen av Norsk Arbeidsmandsforbunds fagforeningar i 1973. 
Malmproduksjonen har etter 1906 blitt avbrutt flere ganger av krig och dårlige konjunkturer. Gruveklubben Nordens Klippe har likevel fortsatt som forening og har etter nedleggelsen av Sydvaranger Gruve i 2015 blant annet arrangert aktiviteter for barn i området.
Barbroteateret

Barbroteateret i Vikna ble stiftet i 1990. Teatergruppa er bygget rundt friluftsspelet Barbro – vegen mot bålet, som hadde urpremiere på Vågsengtunet 3. juli 1988.
Arbeidet med spelet startet i 1984, og bygger på sagn og historisk materiale fra kommunen, om Barbro Hasfjord som ble brent som heks i 1647/1648, etter å ha blitt beskyldt for å forvolde all ulykke som skjer menneskene rundt henne. Spelet samler mange frivillige aktører. Rollen som Barbro var delt mellom fem skuespillere, som spilte henne i fem bilder eller livsfaser.  
Barbroteateret fikk Nord-Trøndelag fylkes kulturpris i 1991. Spelet var eneste norske representant på en internasjonal amatørteaterfestival i Halden 1991. Spelet ble også vist på Nordisk råds kvinnekonferanse i Oslo 1988 og på Sverresborg folkemuseum i Trondheim 1990.
Barbroteatret skal i 2020 sette opp en ny forestilling basert på den samme historien om Barbro Hasfjord; denne gangen i en konsertversjon med sang, dans og musikk. Kjellrunn Åsgard står for manus i begge versjonene.
Awilda

Alwilda (Alvilda eller Alvhild) er opprinnelig nordisk legende om kvinnelig pirat som neppe har noen realitet i en historisk figur, men er sannsynligvis et eventyr som er satt sammen med delvis lokal koloritt av flere lignende internasjonale historier.

Legenden

Legendens grunnfortelling viser til Awilda, en datter av skandinavisk konge som ville gifte henne bort til en dansk prins, Alf. Datteren ville ikke gifte seg og rømte med noen venninner på et skip som seilte inn i Østersjøen. Undervegs møtte de sjørøverskip som hadde mistet sin kaptein. Kvinnene ble venner med sjørøverne og fire dager senere ble Awilda valgt til kaptein. Piratene hadde stor suksess og ble kjent over hele Skandinavia. Den danske kongen sendte sin sønn Alf og hans menn for bekjempe piratene. De bordet sjørøverskipet og nedkjempet piratene. Awilda ble så imponert over prinsens mot at hun stoppet kampen, avslørte hvem hun var og sa seg villig til å gifte seg med ham.

Legendens substans

Legenden om den kvinnelige sjørøveren Alwilda, og varianter av dette navnet synes å ha sin eldste opprinnelse hos den danske krønikeskribenten Saxo Grammaticus (død 1220). Ingen av de navnene som Saxo oppgir kan stedfestes til historiske figurer. Alwildas far oppgis å ha vært en «Synardus», en konge på Gotland, og navnet Alf har ingen likhet med noen mytiske danske konger. Han ble også kalt «Siger» i en kilde.
Dateringen blir tidvis plassert til rundt 500-tallet, noe som synes usannsynlig, skjønt en kilde forsøker seg med 1100-tallet, antagelig for å knytte fortellingen nærmere til Saxos levetid.
Middelalderens skribenter skilte ikke like skarpt mellom mytiske og faktiske figurer, og Saxo har særlig utmerket seg med fantasifulle skildringer. På begynnelsen av 1800-tallet kom det flere fargefulle og melodramatiske bøker med illustrasjoner i tresnitt som beskrev piratenes spennende liv, eksempelvis Charles Ellms’ The Pirates Own Book: Authentic Narratives of the Most Celebrated Sea Robbers (Piratenes egen bok: Autentiske fortellinger av de mest beryktete sjørøvere, 1837). Fortellingen om Alwilda dukket gjerne opp innledningsvis, og har blitt gjentatt siden, eksempelvis i moderne populærhistorisk litteratur som Daring Pirate Women av Anne Wallace Sharp (2002). Felles for disse er at de sjelden eller aldri oppgir sin kilder. Det vanskelig å fastholde relevansen i en del av figurer som skildres ettersom de sjelden eller aldri bekreftes av andre kilder.

Eventyrlige kvinnelige pirater

Andre nordiske kvinner som det også etter sigende skal ha vært pirater er navn som Sela og Rusla og søstrene Russila og Stikla, etter sigende skal samtlige av disse ha kommet fra Norge. Disse navnene er kanskje først og fremst et vitnemål om at fortellingen om Alwilda var et populært eventyr å fortelle.
Sebastian Jarl

Landslaget

Han ble tatt ut i Norges tropp til U19-EM 2019 i Armenia.
Moose Factory

Moose Factory er et samfunn med ca 2.500 innbyggere nær ved James Bay i nordre del av Ontario. Det begynte som Moose Fort (1673), og rundt om bosatte indianere fra stammen cree. 
Moose Factory ligger på Moose Factory Island, en øy i den vide elven Moose Rivers som renner ut i James Bay fra sør. Moose Factory nås med taxibåt om sommeren, og med isvei om vinteren, fra det nærliggende Moosonee; i periodene imellom (når isen legger seg, når den bryter opp) benyttes helikopter.
Stasjonen (faktoriet) ble etablert av Hudson's Bay Company. Dette var nest eldste handelsstasjon i Canada, og det første engelsktalende.
Syd-Tirols vinvei

Syd-Tirols vinvei (tysk Südtiroler Weinstraße, italiensk Strada del Vino dell'Alto Adige) er et vindistrikt i Syd-Tirol som strekker seg fra Nals gjennom Überetsch og Unterland til Salorno.
Steder langs vinveien er kommunene Nals, Terlan, Andrian, Eppan, Kaltern, Tramin, Kurtatsch, Margreid, Kurtinig, Auer, Montan, Neumarkt, Vadena, Salorno og Bolzano.
Ved siden av vindyrking spiller turisme en viktig rolle i området.
University of Rochester

Historie

Universitetet i Rochester ble opprettet i 1850 som baptiststøttet institusjon. Drivkraften for å opprette et høyere lærested kom hovedsakelig fra den lille byen Hamilton i New York, som har vært hjem for Colgate-universitet siden 1819. I 1848 planla Baptist Education Society å flytte Colgate, som da var kjent som Madison-universitet, til byen Rochester, men ble hindret av at det ble reist sak. Dissentere fra Colgates tillitsmannsstyre, fakulteter og studenter grunnla Universitet i Rochester, mottok et charter fra Delstatsuniversitet i New York den 31. januar 1850. Kurs ble igangsatt i november, og med rundt 60 studenter som ble innskrevet, inkludert 28 som ble overført fra Madison.
Universitetsområdet var opprinnelig i sentrum av Rochester i bygningen United States Hotel som lå i Buffalo Street i nærheten av Elizabeth Street som i dag er West Main Street i nærheten av overgangen I-490. I 1853 ble universitetsområdet flyttet østover til det som da var et forstadsområde og som i dag kalles University Avenue. Forretningsmannen og kongressmedlemmet Azariah Boody donerte 32 000 kvadratmeter land til det nye universitetsområdet, og universitet kjøpte ytterligere 69 000 kvadratmeter fra ham. Universitet ble på dette stedet fram til det nåværende River Campus ble bygget i 1930, og universitet eier fortsatt en liten del av universitetsområdet ved University Avenue hvor dagens universitseide kunstgalleri, Memorial Art Gallery, ligger.
De første kvinnelige studenter ble akseptert i 1900, et resultat av anstrengelsene til Susan B. Anthony og Helen Barrett Montgomery. I løpet av 1890-tallet tok en rekke kvinner kurs ved lærestedet som «besøkende», men ble ikke offisielt innskrevet ved universitet. President David Jayne Hill tillot den første kvinnelige studenten, Helen E. Wilkinson, som ordinær student, skjønt hun fikk ikke lov til matrikulere eller studere til en akademisk grad. 33 kvinner ble innskrevet i det første kullet som tillot kvinner i 1900. Ella S. Wilcoxen var den første som mottok en akademisk grad, det skjedde i 1901. Da River Campus ble fullført i 1930 flyttet de mannlige studentene dit mens de kvinnelige studentene beholdt de gamle bygningene ved University Avenue fram til 1955.
Betydelig vekst skjedde under lederskapet til Rush Rhees i årene 1900-1935. I løpet av denne tiden ble oppfinneren George Eastman, skuespilleren Edward Norton, og Michael He betydelige bidragsytere, og ga mer enn 50 millioner dollar til universitet. Den første doktorgrad ble gitt i 1925. I 1955 ble de adskilte fakulteter for kvinner og menn slått sammen til The Collage. I 1958 ble tre nye skoler opprettet for ingeniørvitenskap, forretningsadministrasjon og utdannelse.
I 1995 kunngjorde universitets president Thomas H. Jackson opprettelsen av en «renessanseplan» for The Collage som blant annet reduserte inntaket av antallet studenter og opprettet en mer selektiv prosess for inntak. Planen reviderte også fagkretsen for førsteårsstudenter betydelig og opprettet det nåværende systemet med kun ett påkrevd kurs og kun noe få andre krav, kjent som «klyngene».
Daniel K. Ludwig

Bakgrunn

Daniel K. Ludwig var sønn av Daniel Franklin Ludwig (1873–1960) og Florabelle Leslie (1876–1961), og ble født i South Haven ved bredden av Michigansjøen. Hans bestefar, John G. Ludwig (1842-1920), var en av syv brødre i en familie på 13, de fleste av dem født i delstaten Pennsylvania. Fire av Daniels grandonkler livnærte seg som kapteiner på farkoster på De store sjøene. Hans bestefars bror, Lancaster Columbus Ludwig (1855-1954), var i flere tiår kaptein på et passasjerdampskip som løp mellom South Haven og Chicago.
Den eldre Daniel og hans hustru Florabelle separaterte da unge Daniel var 15 år. Daniel sr. tok ungdommen til Port Arthur i Texas for å bo hos bestefaren John G. Ludwig. Florabelle Ludwig ble etterlatt i South Haven helt ubemidlet. Hun gidtet seg på nytt, med Daniel Robert Martin, i Vancouver i British Columbia i 1915, og bodde i staten Washington resten av sitt liv. Daniel sr. flyttet til Virginia og giftet seg med Isabel Rutherford. Daniel sr. døde i Manatee i Florida i 1960.
Etter å ha hoppet av skolegangen tok Ludwig hyre som maskinist og konstruktør ved forskjellige rederier og seilte i farvannene utenfor Texas og rundt Michigan.

Karriere

Ved 19 års alder begynte han skipe melasse på De store sjøene. I 1930-årene ble han selvstendig reder med selskapet National Bulk Carriers. Han konstruerte og bygde det inntil da verdens største tankskip, et skip som regnes som en milepæl i skipsbyggingens historie. Hans rederi gjorde det meget godt, ble USAs største og var særlig konsentrert om oljetransport - hans tankerflåte hadde en lastekapasitet på rundt fem millioneen tonn. Dette og Ludwigs investeringer blant annet innen tomteeiendom og immobilia gav ham etterhvert en milliardformue.
Hans forretningsimperium hadde virksomhet i 23 land; han eide blant annet gruver, oljefelter, et skipsverft i Japan og et bankhus. Han introduserte supertankeren til Japan, grunnla Exportadora de Sal, SA i Mexico og utviklet seg til verdens største saltselskap, bgde et modellsamfunn tilknyttet hans enorme Jari project ved Amazonasfloden i Brasil for produksjon av papirmasse, og eide mange hoteller verden rundt. Blant dem var Hamilton Princess og Southampton Princess i Bermuda; Bahamas Princess (tidligere King's Inn) og Xanadu Princess Tower (tidligere The International) i Freeport; Acapulco Princess og Pierre Marques i Mexico, og Francis Drake i San Francisco.
Daniel K. Ludwig levde personlig heller tilbaketrukket. Man var en betydelig kunstsamler, mesén og fhilantrop. I 1971 grunnla han Ludwig Institute for Cancer Research, som finansieres blant anneet av hans stiftelsesformue.
Vinstra

Stedet

Byen har togforbindelse via Dovrebanen, og fylkesvei 312, tidligere europavei 6, går gjennom her. Dagens europavei 6 går gjennom Lomoen, som ligger vest for Gudbrandsdalslågen. Som følger av omleggingen, er det blitt anlagt en stor veiservicestasjon, og det har vært svært attraktivt for bedrifter å etablere seg her. Det stilles også lokalt spørsmål om Vinstras sentrum skal flyttes over til Lomoen.
Vinstra fikk bystatus den 1. september 2013, en begivenhet som ble feiret med en byfest i 3 dager til ende.

Vinstra og Peer Gynt

Peder Olsen Hågå fra Vinstra var modell for hovedpersonen i Henrik Ibsens dramatiske dikt Peer Gynt fra 1867. På Sødorp gamle kirkegård står en minnestein over Peer Gynt, og hvert år siden 1967 har det blitt arrangert Peer Gynt-stevne på Peer Gynt-Gården, Hågå. Gården består av 15 gamle hus, og stevnet viser blant annet en friluftsoppsetning av skuespillet. Vinstra ligger midt på  «Peer Gyntveien», som går fra Dalseter til Skei. Den 17. februar 2017 ble det åpnet et hotell i Vinstra vegpark, oppkalt etter Peer Gynt.

Muligheter for sport

På Vinstra finnes det to større anlegg for sport. Kåja idrettspark, som ligger øst for Gudbrandsdalslågen, ble offisielt åpnet i septemper 2010, og er derfor byens eldste idrettspark. Her er det muligheter for fotball, basketball og sandvolleyball m.m. Vinstras andre anlegg er Eidesand idrettsanlegg, som ligger på den andre siden av elven.
Anodorhynchus

Beskrivelse

Artene i slekten har blålig fjærdrakt, lang kileformet stjert og sort, kraftig krummet nebb. Utfargingen av fjærdrakten varierer mellom artene, fra intens koboltblå til blågrønn (kanskje også fiolettblå). Alle artene har dessuten nakne hudflekker nederst på kinnene mot undernebbet og rundt øynene. To av artene har også ei hudrand med naken gul hud på oversiden av overnebbet.

Atferd

Artene hekker i hule trestammer og i hulrom i steile sandbanker og klipper. Hunnen legger normalt to egg, men selv om begge skulle klekke er det sjelden mer enn en unge som vokser opp. De livnærer seg i hovedsak av ulike frø og nøtter, men spiser også frukt.

Habitat

Fugler i slekten Anodorhynchus trives i åpne eller semi-åpne habitat og er endemiske for det sentrale og østlige Sør-Amerika, som har tropisk klima med jungel.
Flaktveit Idrettsklubb

Flaktveit Idrettsklubb (FIK) er et fleridrettslag som organiserer rundt 1500 medlemmer (2012) i 9 forskjellige grupper med tilsammen 13 grener. Flaktveit Idrettsklubb har tilhørlighet i Bydelen Åsane med 40 000 innbyggere i Bergen kommune. Klubben er lokalisert i flotte lokaler i Flaktveithallen med gode treningsfasiliteter inne og ute bl.a. med et godt utstyrt treningsrom. Flaktveit idrettpark består av blant annet 2 kunstgressbaner, aktivitetspark, joggeløype og grusbaner.m.m. Klubbens devise er «Vi Bryr Oss» og «for trivsel og utvikling i nærmiljøet». Klubben ble stiftet 25. august 1994.
Idrettsgreinene i klubben er blant annet aerobic, basketball, dans, innebandy, fotball, håndball, kampsport og klatring,Zumba,kajakk,Styrke og kondisjon
UFC Fight Night: Marquardt vs. Palhares

Bakgrunn

Arrangementet var plaget av mange skader, med flere potensielle kamper som ble avlyst som følge av dette.
Jim Miller og Gleison Tibau ble rapportert til å møte hverandre under UFC Live: Jones vs Matyushenko, men kampen ble flyttet til dette arrangementet.
1. august 2010, trakk Alan Belcher seg fra hovedkampen mot Demian Maia etter å ha gjennomgått akutt øye kirurgi.
2. august 2010 ble kampen mellom Nate Marquardt og Rousimar Palhares, som opprinnelig var planlagt for UFC 118,  flyttet til dette arrangementet som ny hovedkamp. Som et resultat av dette , ble Maia flyttet til UFC 118 hvor han beseiret Mario Miranda ved enstemmig avgjørelse i stedet for Marquardt - Palhares kampen.
Den 9. august 2010 ble det annonsert at Tomasz Drwal ville møte David Branch. Begge de respektive tidligere opprinnelige motstandere måtte trekke seg fra sine kamper på grunn av skade. Nick Catone som var satt opp mot Drwal, trengte skulder og rygg kirurgi Aaron Simpson, som var satt opp mot Branch, hadde en stafylokokkinfeksjon i albuen.
Den 18. august 2010 ble Mac Danzig trukket fra hans UFC 115 omkamp med Matt Wiman på grunn av en ukjent skade. Efrain Escudero ble deretter trukket fra en kamp med John Gunderson for å møte Wiman, men Wiman brakk armen under trening. Escudero møtte i stedet prospektet Charles Oliveira mens Gunderson møtt tilbakevendte UFC veteran Yves Edwards. Danzig - Wiman omkampen ble utsatt til UFC Live: Cruz vs . Johnson i oktober 2011, hvor Wiman vant med enstemmig avgjørelse.
Under innveiing veide Efrain Escudero inn på 159 lb, noe som resulterer i hans kamp med Charles Oliveira bli en catchvekt kamp.
Visby domkirke

Visby domkirke, Sankta Maria kyrka (eller mer fullstendig Visby Sankta Maria domkyrka) er en kirke i Visby. Den er menighetskirke for Visby domkyrkoförsamling og katedral, domkirke, for Visby stift.
Kirken, som i middelalderen ble kalt Sankta Maria kyrka, er den tredje eldste i Visby. Den ble opprinnelig bygget som gjestekirke for tyske handelsmenn og innviet den 27. juli 1225 av biskop Bengt fra Linköping. Da Visby stift ble etablert i 1572 ble den domkirke.
En periode hadde kirken to kyrkoherder: En kyrkoherde for de bofaste tyskerne og en for besøkende tyskere. Senere ble disse slått sammen, sannsynligvis på grunn av nedskjæringer.

Musikk

Kirkens blinde organist Ola Höglund (1942 – 1987) spilte sammen med trompetisten Ernie Englund inn musikkalbumet Visby domkyrka her.
Gysingevargen

Årsaksvurdering

Noen hevder at gråulven var et rovpattedyr som det i tidligere tider var så mange av, samtidig som det var smått med større byttedyr i Skandinavia, at de til tider forsynte seg med menneskekjøtt. Svensken Evert Pousette har forsøkt å dokumentere dette i boka «De människoätande vargarna», der han lister opp alle de saker han mener det er mulig å «dokumentere» fra tidligere tider.
Det svenske eksemplet ovenfor er imidlertid et godt bevis på at en ung og uerfaren ulv som blir vant til å ferdes nær mennesker, og dermed på lang sikt mister sin naturlige respekt (frykt) for oss, kan være svært farlig. Men det er også sannsynlig at den har hatt det vondt, og at den forbandt det vonde med mennesker. Trolig sto den bundet til en påle på gården (det var vanlig), der den møtte mennesker på godt og vondt gjennom flere år. Kanskje ble den mobbet eller steinet av barn og andre forbipasserende (også vanlig). Den fikk seg nok et minne for livet, et minne som sa at mennesker måtte den forsvare seg mot med alle midler. At en ulv løper ut av skogen og snapper et barn virker nærmest utenkelig for mange. Det hender imidlertid at tamhund i slike situasjoner både skader og dreper både barn og voksne, så hvorfor skulle en ulv være noe anderledes? Den er tross alt hundens stamfar.
Chris Adler

Utstyr

Chris Adler bruker slagverk levert av Mapex, hardware er levert av Gibraltar Hardware, mens cymbalene han bruker er av merket Meinl
Smittsom øyesykdom

Smittsom øyesykdom, Smittsom øyebetennelse er en øyesykdom hos sau. På fagspråket brukes benevnelsene chlamydial/infectious keratoconjunctivitis men Sheep Inclusion keratoconjunctivitis er også foreslått. Sykdommen kan smitte raskt mellom dyr i besetningen.

Forekomst

Svært vanlig på Vest- og Sørvestlandet. Flest tilfeller på beite om høsten, men utbrudd innendørs om vinteren forekommer også. Angriper dyr i alle aldre. Infeksjon gir immunitet i ca. ett år. Dette gjør at lam og unge dyr er de som oftest viser symptomer hvis det har vært utbrudd i flokken de siste 2-3 år.

Symptom

Dyrene blir først lyssky og blunker uvanlig ofte. Øynene blir røde og får tåreflod, senere iblandet puss. Øyelokkene kan hovne opp og horninnen bli blakket. Lidelsen tar til alt fra et par dager til 2-3 uker fra da sauen ble smittet. Sykdommen går over av seg selv etter 1-2 uker. 
Symptomene kan bli mer ondartet når dyrene er ute på beite og utsatt for skiftende vær, med regn, vind og sol. UV-stråler, varme og støv disponerer for sykdommen. Allmenntilstanden er vanligvis upåvirket og noen sauer kan smitte andre uten selv å bli syke.

Årsak

Skyldes en betennelse på øyehinnen. Både mikrobene Mycoplasma conjunctivae og Colesiota conjunctivae blir tillagt ansvaret. Forskjellige bakterier kan gi lignende symptom og noen bakterier kan opptre som senere sekundærinfeksjoner.

Behandling

Sykdommen går i mange tilfeller over uten behandling. Ved tilleggsinfeksjoner bør sauen få antibiotika, da det ellers kan dannes store sår i øynene som kan gjøre sauen blind. Å avgjøre om det foreligger en tilleggsinfeksjon kan være vanskelig og veterinær bør kontaktes. Per 2007 er det ingen registrerte øyesalver i Norge som er tillatt brukt på matproduserende dyr. Veterinær må derfor ta inn øyesalven på såkalt registreringsfritak.

Forebygging

Ta forholdsregler ved innkjøp av dyr, en ringvær med smittsom øyesykdom bør ikke brukes. Hyppig tilsyn i rammede besetninger er viktig og angrepne dyr må skilles fra resten av besetningen.
McGurk's Bar-bomben

McGurk's Bar-bomben var en av de første store terroraksjonene under konflikten i Nord-Irland 1968–1997.
Den 4. desember 1971 ble en stor bombe utløst i McGurk's Bar på North Queen Street i New Lodge i Belfast, et område hvor det meste av befolkningen var katolikker. Femten mennesker ble drept, og bygningen raste sammen. Bombeangrepet var det første tilfellet av et så stort angrep mot et sivilt mål, og det utløste omfattende opptøyer i byen hvor mer enn et dusin mennesker ble skadet.
Politiet mente først at bomben hadde blitt plassert i baren av medlemmer av Den provisoriske IRA (PIRA) i forbindelse med deres feide med Den offisielle IRA, eller at PIRA-medlemmer hadde stoppet der på vei for å plassere bomben et annet sted og at den så hadde gått av for tidlig. Begge teorier var sannsynlige: Det pågikk en blodig feide mellom de to IRA-fraksjonene, og de hjemmelagde bombene var notorisk upålitelige. På grunn av dette fokuset hos politiet ble det ikke utført noen grundig etterforskning rett i etterkant av angrepet.
Det viste seg etterhvert at PIRA ikke var innblandet, og at det var den lojalistiske organisasjonen Ulster Volunteer Force (UVF) som stod bak. Medlemmer av UVF hadde blitt observert mens de plasserte bomben, og organisasjonen tok på seg ansvaret neste dag. Dette ble ignorert av etterforskerne fra Royal Ulster Constabulary (RUC).
Syv år atter angrepet innrømmet Robert Campbell, som også forklarte at han var medlem av UVF, å ha kjørt fluktbilen etter at bomben hadde blitt plassert. Han tilstod også et annet sekterisk mord. Han ble ilagt femten livstidsdommer. På grunn av at syv år hadde gått siden angrepet ble ingen andre arrestert. Lokalsamfunnet i New Lodge har krevd en ny granskning både av angrepet og av politiets etterforskning.
På stedet hvor baren lå ble det reist et minnesmerke over ofrene.